Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 691

2. A szakmai vizsga részei: A szakmai vizsga gyakorlati és szóbeli vizsgarészbõl áll. 2.1. Gyakorlati vizsga Mozgókép-forgalmazó és -üzemeltetõ II. 2.1.1. A jelölt a gyakorló intézményekben a gyakorlatvezetõ irányítása mellett mozgókép-terjesztési vagy gazdasági-vállalkozási feladatot old meg. A feladat megoldásáról írásbeli beszámolót (esettanulmányt) készít, melyet — mellékelve a gyakorlatvezetõ írásos értékelését — benyújt a vizsgabizottságnak. 2.1.2. A jelölt tételszerûen húzzon egyet a filmkezeléssel és az elõadás-lebonyolítással kapcsolatos alábbi munkamozzanatokból: — a filmtekercs állapotellenõrzése, javítása, — a vetítõberendezés üzembe helyezése, — a xenonlámpa helyzetének beszabályozása, mûködésének ellenõrzése, — a filmtekercs vetítõgépbe fûzése, — a mozielõadás elkezdése, a filmvetítés elindítása, — a filmvetítés közbeni beszabályozása, — a vetítõgép-váltás, — a vetítõgép leállítása, az elõadás befejezése és azt a vizsgabizottság elõtt végezze el, illetve mutassa be. Mozgókép-forgalmazó és -üzemeltetõ I. A gyakorlati vizsga a szakdolgozat elkészítésébõl, elõzetes beadásából és a vizsgabizottság elõtt történõ megvédésébõl áll. A szakdolgozat elkészítésével a vizsgázó bizonyságot kell adjon az elméleti irodalomban való jártasságáról és gyakorlati feladatmegoldási képességeirõl, tapasztalatairól. Szakdolgozatot a vizsgázó mozgókép-terjesztési menedzserfeladatokból, illetve mozgóképkultúra-terjesztési kérdésekrõl írhat. A szakdolgozat témája komplex, a feldolgozás során bizonyítani kell, hogy az egyes tantárgyak keretében tanultakat alkotóan képes alkalmazni a vizsgált területen. Az alkalmazásnak ki kell terjednie a probléma-meghatározásra, a cél kitûzésére, a kiválasztott eszközökre, a végrehajtás módjára. A szakdolgozathoz választható témákat a képzõ intézmény határozza meg, a vizsgabizottságot mûködtetõ intézmény elõzetes jóváhagyásával, legkésõbb a vizsga elõtt két hónappal. A témák az elsajátított szakismeretekhez kapcsolódnak. A szakdolgozat terjedelme — mellékletek nélkül — minimum 25 oldal. A szakdolgozatot a szakmai vizsga megkezdése elõtt legalább egy hónappal kötelesek bírálatra leadni. A vizsgadolgozatot a szakmai képzést folytató intézmény által felkért bírálók (legalább két bíráló) értékelik és érdemjeggyel minõsítik. A szakmai képzést folytató intézmény gondoskodik arról, hogy a szakmai vizsgabizottság az értékelést a vizsgadolgozattal együtt a szakmai vizsga megkezdése elõtt 15 nappal megkapja. A szakdolgozat megvédése során a vizsgabizottság tagjai kérdéseket tehetnek fel a vizsgázónak a vizsgadolgozattal kapcsolatban. 2.2. Szóbeli vizsga A szóbeli vizsga tételeit a szakképzésért felelõs miniszter adja ki. A vizsgázó témakörönként húz egy-egy tételt. A szóbeli vizsga témakörei: Mozgókép-terjesztõ és -üzemeltetõ II. — filmtörténet, valamint a mozgóképi üzenetek elemzése, — társadalmi és mûvelõdési ismeretek, valamint bevezetés a mozgókép szociológiájába, — vállalkozási és jogi ismeretek, valamint mozgóképterjesztési szakismeretek, továbbá mozgókép-szakmai mûködéstani alapismeretek, — a telekommunikáció és társadalmi hatásai, valamint mozgókép-közvetítéstechnikai szakismeretek, továbbá mûszaki üzemeltetési és biztonságtechnikai ismeretek. Mozgókép-terjesztõ és -üzemeltetõ I. — kommunikáció és a mozgókép történetének társadalmi összefüggései, — bevezetés a mozgóképterjesztés elméletébe, — reklám és PR-ismeretek, — általános menedzserismeretek és stratégiai tervezés, — speciális menedzserismeretek, valamint a mozgóképkultúra-terjesztés speciális formái és módszerei. 2004/46. szám

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes